
ROMÂNIA
JUDEȚUL TIMIȘ
P R I M A R U L
COMUNEI RACOVIȚA

Nr. 4820 din 10.10.2025

RAPORT DE SPECIALITATE
privind modificarea Hotărârii nr. 39/26 iunie 2025 privind aprobarea organigramei și a statului de funcții ale comunei Racovița

Analizând temeiurile juridice:
a) art. 120 alin. (1) și art. 121 alin. (1) și alin. (2) din Constituția României, republicată;
b) art. 3 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;
c) art. 7 alin. (2) din Codul civil al României, adoptat prin Legea nr. 287/2009, republicat, cu modificările și completările ulterioare;
d) art. 3 alin. (2), art. 31, art. 40-49 și art. 80-83 din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare;
e) art. 129 alin. (3) lit. c) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
f) art. XVII alin. (8) din Legea nr. 296/2023 privind unele măsuri fiscal-bugetare pentru asigurarea sustenabilității financiare a României pe termen lung, cu modificările și completările ulterioare;
g) [bookmark: _Hlk210916715]prevederile Hotărârii nr. 39/26 iunie 2025 privind aprobarea organigramei și a statului de funcții ale comunei Racovița,
         Necesitatea și oportunitatea acestui demers administrativ sunt fundamentate pe obligația legală de a pune în acord structura organizatorică a aparatului de specialitate cu noile cerințe legislative în materie fiscal-bugetară. În acest sens, prin adresele nr. 4820/22.04.2025, 4820/23.07.2025 și 10474/S2/19.09.2025, Instituția Prefectului – Județul Timiș a reamintit autorităților publice locale necesitatea respectării stricte a prevederilor art. XVII alin. (8) din Legea nr. 296/2023 privind unele măsuri fiscal-bugetare pentru asigurarea sustenabilității financiare a României pe termen lung, care impun desființarea posturilor vacante.
Analizând statul de funcții al comunei Racovița, aprobat prin Hotărârea Consiliului Local nr. 39/2025, s-a constatat existența a două posturi vacante care intră sub incidența normelor legale menționate. Prin urmare, se propune desființarea următoarelor poziții: 
a) poziția nr. 14, aferentă funcției contractuale de execuție de șofer în cadrul Serviciului Voluntar pentru Situații de Urgență; 
b) poziția nr. 17, aferentă funcției publice de execuție de inspector, clasa I, grad profesional debutant, din cadrul Compartimentului de impozite și taxe locale.
Față de cele expuse, consider că modificarea statului de funcții este imperios necesară pentru conformarea la cadrul legal în vigoare și pentru eficientizarea activității administrației publice locale. Vă rog să analizați și să adoptați proiectul de hotărâre în forma prezentată.

